ທ່ານ Obama ແລະ ທ່ານ Romney ກຽມໂຕ້ວາທີກັນອີກ ໃນວັນອັງຄານມື້ອື່ນ
ໜ່ວຍໂຄສະນາຫາສຽງ ຂອງທັງສອງຝ່າຍ ຕ່າງກໍສະ​ແດງ​ຄວາມໝັ້ນ​ໃຈ​ ​ ໃນ​ຄວາ​ມສ​າມາດ ຂອງ​ຜູ້ສະມັກຂອງຕົນ.
ໜ່ວຍໂຄສະນາຫາສຽງຂອງ ປະທານາທິບໍດີ Barack Obama ແລະຄູ່ແຂ່ງຂອງທ່ານ ຄື ທ່ານ Mitt Romney ຕ່າງ ກໍພາກັນສະແດງຄວາມໝັ້ນໃຈ ໃນຄວາມສາມາດຂອງຜູ້ສະ ມັກເລືອກຕັ້ງຂອງຕົນ ທີ່ຈະສະເໜີຂໍ້ໂຕ້ແຍ້ງທີ່ໜັກແໜ້ນໜ້າ ເຊື່ອຖືທີ່ສຸດຂອງຕົນ ຕໍ່ປະຊາຊົນອາເມຣິກັນ ໃນການໂຕ້ວາທີ ໃນວັນອັງຄານມື້ອື່ນນີ້ ຊຶ່ງຈະເປັນຄັ້ງທີ່ສອງຂອງການປະຊັນ ໜ້າກັນສາມຄັ້ງທາງໂທລະພາບ ທີ່ຈະຖ່າຍທອດໄປທົ່ວປະເທດ ເມື່ອເກືອບສອງອາທິດກ່ອນໜ້ານີ້ ທ່ານ Obama ປະທານາ ທິບໍດີສັງກັດພັກເດໂມແຄຣທທີ່ຢູ່ໃນຕໍາແໜ່ງ ໄດ້ທໍາການໂຕ້ ວາທີ ແບບທີ່ແມ່ນແຕ່ບັນດາຜູ້ສະໜັບສະໜູນທ່ານຢ່າງແຮງ ກ້ານັ້ນ ກໍເຫັນວ່າ ອ່ອນແອ ບໍ່ແຂງຂັນແລະບໍ່ໜ້າຈັບໃຈ ແຕກຕ່າງຈາກທ່າທີອັນແຂງຂັນ ໜັກແໜ້ນ ແລະເບິ່ງຄືວ່າ ມີການເຝິກຊ້ອມມາເປັນຢ່າງດີ ຂອງອະດີດຜູ້ປົກຄອງລັດແມສຊາຈູແຊສ ທ່ານ Romney ຜູ້ສະມັກຂອງພັກຣີພັບບລິກັນ ທ່ານ David Axelrod ທີ່ປຶກສາອາວຸໂສຂອງໜ່ວຍໂຄສະນາຫາສຽງຂອງທ່ານ Obama ກ່າວວ່າ ການປະເຊີນໜ້າກັນຢູ່ນະຄອນ New York ໃນວັນອັງຄານມື້ອື່ນນີ້ ຈະໃຫ້ໂອກາດທ່ານປະທານາທິບໍດີ ໄດ້ ແກ້ໂຕແລະສະເໜີຂໍ້ໂຕ້ແຍ້ງຂອງທ່ານໃຫ້ດີຂື້ນ ກ່ຽວກັບວ່າເປັນຫຍັງ ທ່ານຈຶ່ງສົມຄວນໄດ້ຖືກເລືອກຄືນໃໜ່ອີກນັ້ນ ທ່ານ Axelrod ໄດ້ມີຄວາມເຫັນດັ່ງກ່າວ ຢູ່ໃນລາຍການໂທລະພາບຂ່າວວັນອາທິດ ຂອງໂທລະພາບຊ່ອງ Fox News ຂອງສະຫະລັດ ສ່ວນ ທ່ານ Ed Gillespie ທີ່ປຶກສາອາວຸໂສຂອງ ທ່ານ Mitt Romney ກໍກ່າວວ່າ ອະດີດ ຜູ້ປົກຄອງລັດ ຈະສືບຕໍ່ການນໍາສະເໜີສານ ທີ່ຖືກຕ້ອງສອດຄ່ອງກັບຄວາມເຫັນຂອງປະຊາຊົນອາເມຣິກັນ ນັບຕັ້ງແຕ່ການໂຕ້ວາທີຄັ້ງທໍາອິດ ເມື່ອຕົ້ນເດືອນນີ້ ທ່ານໂອບາມາໄດ້ເຫັນວ່າ ຄະແນນ ສຽງນໍາໜ້າຂອງທ່ານໃນການຢັ່ງຫາງສຽງຂອງມະຫາ ຊົນນັ້ນ ຫາຍຈາງໄປ ແລະ ທ່ານ Romney ກໍໄດ້ພົບວ່າ ຝຸງຊົນທີ່ມາຟັງທ່ານໂຄສະນາຫາສຽງນັ້ນ ມີຫລາຍຂຶ້ນ ແລະມີຄວາມຕື່ນເຕັ້ນ ກະຕືລືລົ້ນນໍາທ່ານ ຫລາຍກ່ວາແຕ່ກ່ອນ